**РЕШЕНИЕ № ПВ – 44 – ПР/2017 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становища от РЗИ Пловдив и БД ИБР Пловдив

**Р Е Ш И Х**

**да не се извършва** оценка на въздействието върху околната среда за

**инвестиционно предложение**: **„Автомивка и магазини за промишлени стоки (офис), включващо изграждане на сондажен кладенец“**

**Местоположение:** в УПИ V-3510, обществено обслужване, жилищни функции, кв.36 по плана на гр.Стамболийски, ул.„Заводска“

**Възложител:** И. КЪНЧЕВ

**Характеристика на инвестиционното предложение:**

Намерението на Възложителя е да изгради магазини за промишлени стоки (офиси), автомивка и проектен сондажен кладенец в УПИ V-3510 обществено обслужване, жилищни функции, кв.36 по плана на гр.Стамболийски.

В автомиката ще бъдат разположени два броя клетки за измиване на автомобили, малък офис, битова за персонала и кът за изчакващите измиването посетители. За нуждите на автомивката ще се изгради и собствен водоизточник – сондажен кладенец (СК) с дълбочина 20 м от PVC тръби ф160 мм, с постройка за помпеното оборудване. Два магазина за промишлени стоки, всеки със санитарен възел и склад, които могат да се ползват и като офиси и ще се отдават под наем.

Предвижда се водоснабдяването на обекта за ПБН да се осъществи от градската водопроводна мрежа, отпадните води ще заустват в градската канализация.

Електроснабдяването ще бъде осъществено съгласно разрешително на ЕВН България.

Няма да бъде необходима промяна на съществуващата или изграждане на нова пътна инфраструктура. Имотът е разположен на две улици, в район с изградена инфраструктура – водопровод, канализация, газопровод и ел.захранване.

Инвестиционното предложение попада в обхвата на т. 2, буква „г“ от Приложение № 2 на *Закона за опазване на околната среда* (ДВ бр.91 /2002 год.) и чл.2, ал.1, т. 1 от Наредбата за ОС. Съгласно разпоредбата на чл.93, ал.1, т.1 от ЗООС инвестиционното предложение подлежи на процедура по преценяване на необходимостта от извършване на ОВОС.

УПИ V-3510, кв. 36 по плана на гр. Стамболийски, в които се предвижда да се реализира инвестиционното предложение **не попада в границите на защитени зони от мрежата НАТУРА 2000 и в защитени територии, съгласно Закона за защитените територии.** Най-близо до местоположението на предвиденото за реализиране инвестиционно предложение е защитена зона: BG0000578 „Река Марица” за опазване на природните местообитания и на дивата флора и фауна, приета от МС с Решение №122/02.03.2007 г. (ДВ бр.21/2007 г.) и BG0002087 „Марица Пловдив” за опазване на дивите птици, обявена със Заповед №РД-836/17.11.2008 (ДВ бр. 108/2008 г.) на министъра на околната среда и водите.

**Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.**31 ал.4 във връзка с ал.1 от Закона за биологичното разнообразие.

**мотиви:**

**I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Ще се използват традиционни строителни методи и материали. Предвижда се сглобяемо и монолитно изпълнение на сградата. Изграждането на сондажния кладенец ще стане съгласно изготвения проект и по утвърдените практики. Сондирането ще е на дълбочина 20 м, чрез автосонда с диаметър на сондиране ф 350 мм и затръбяване с PVC колона ф 160 мм.

Обектът ще се изгради на два етапа.

Първи етап: Автомивка и сондажен кладенец

Втори етап: Магазини за промишлени стоки (офиси)

Изграждането на обектите ще се осъществи на базата на изготвени и одобрени работни проекти и издадено разрешение за строеж. За изграждането на сондажния кладенец ще бъде изготвен проект. След получаване на Разрешително за изграждане на нови водовземни съоръжения, съгласно Закона за водите, издадено от БД ИБР – Пловдив, той ще бъде изграден. Експлоатацията на сондажния кладенец ще започне след издаване на Заповед за въвеждане в експлоатация, съгласно Закона за водите, от Директора на БД ИБР – Пловдив.

* Не се очаква въздействие върху подземните и повърхностни води в обхвата на инвестиционното предложение, тъй като отпадните води ще се заустват в градска канализация. Ще се образуват и отпадъци от почистване на каломаслоуловителя към автомивката, които ще се предават на лицензирана фирма за обезвреждането им.
  + - * По време на експлоатацията на обекта не се очаква въздействие върху атмосферния въздух, тъй като дейността от обекта не е свързани с емисии на шум и прахови замърсители.
      * Предвид характера на предлаганата дейност в хода на експлоатация на обекта като цяло не се предполага замърсяване и дискомфорт на околната среда. За осъществяването на цялостното инвестиционно предложение не е необходимо изграждане на нова пътна инфраструктура.

**II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

Инвестиционното предложение ще се реализира в УПИ V-3510 –обществено обслужване и жилищни функции, кв.36 по плана на гр.Стамболийски. От източната и южната страна имотът граничи с улици.

Координатите на проектния СК са:

|  |  |  |  |  |
| --- | --- | --- | --- | --- |
| Геодезични координати 1970г | | Географски координати WGS-84 | | |
| **Х** | **У** | **N** | **E** | **H** |
| 4541761,897 | 8598388,919 | 42о08'08,15'' | 24о31'52,85'' | 184,60 |

* С писмо изх. № КД-04-290/19.08.2016г. БД ИБР Пловдив е дала заключение за допустимост на инвестиционното предложение от гледна точка на постигане на целите на околната среда.

**III. Способност за асимилация на екосистемата в естествената околна среда**:

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея **е** извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитените зони, поради следните мотиви:

1. Инвестиционното предложение е предвидено да се реализира извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близките защитени зони BG0000578 „Река Марица” и BG0002087 „Марица Пловдив”

2. Имотът представлява урбанизирана територия. ИП ще се реализира изцяло в границите на имота, без да се налага усвояване на допълнителни площи. Поради това и отдалечеността на имота от защитената зона и характера на дейността, няма вероятност осъществяване на ИП да доведе до безпокойство на видовете, предмет на опазване в защитената зона и до намаляване на благоприятното им природозащитно състояние.

3. Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

**IV. Характеристика на потенциалните въздействия - териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие, в резултат на изграждане на бъдещия обект е ограничен и локален в рамките на разглеждания имот.
* Реализацията на обекта няма да повлияе върху качествата на почвата и земните недра. Земните изкопни маси, които ще се формират при строителните дейности ще се използват за обратно засипване и заравняване на терена.
* Предвид характера на предлаганата дейност по време на експлоатацията на инвестиционното предложение не се очаква отрицателно въздействие върху хората и респективно върху тяхното здраве, също така и върху компонентите на околната среда - атмосферния въздух, водите, почвите, земните недра, флората и фауната.
* С писмо изх. № 1128/16.02.2017г. РЗИ-Пловдиве определила, че не се очаква възникване на риск за човешкото здраве при реализация на инвестиционното намерение.

**V. Обществен интерес към предложението за строителство, дейности или технологии:**

* В изпълнение на изискванията на чл. 6, ал. 9 и ал. 10 от Наредбата за ОВОС е осигурен обществен достъп до изготвената информация по Приложение 2, като са представени копия от документацията на Община Стамболийски. Общината е информирала РИОСВ-Пловдив за липса на постъпили възражения относно инвестиционното предложение.
* Към момента на издаване на настоящото решение в РИОСВ-Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**Приложение:**

Копие от писмо изх. № КД-04-290/19.08.2016г. БД ИБР Пловдив за съобразяване на Възложителя с поставените условия.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми своевременно РИОСВ гр. Пловдив.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/или Административен съд– Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 08.03.2017г.**

*Директор на РИОСВ - Пловдив*

…

Съгласували:........

.....

И

Д

. Димитров, Директор Дирекция „ПД Ж. Боева, мл.експерт/25.01.2017г./

К.Казанджиев, юрисконсулт ………….. Д. Величкова, ст. експерт ………..